CELEX: 62008CN0473
Language: lt
Date: 2008-11-05 00:00:00
Title: Byla C-473/08 2008 m. lapkričio 5 d. Sächsisches Finanzgericht (Vokietija) pateiktas prašymas priimti prejudicinį sprendimą byloje Ingenieurbüro Eulitz GbR Thomas ir Marion Eulitz prieš Finanzamt Dresden I

21.2.2009   
            
            
               LT
            
            
               Europos Sąjungos oficialusis leidinys
            
            
               C 44/26
            
         2008 m. lapkričio 5 d.Sächsisches Finanzgericht (Vokietija) pateiktas prašymas priimti prejudicinį sprendimą byloje Ingenieurbüro Eulitz GbR Thomas ir Marion Eulitz prieš Finanzamt Dresden I
   
   (Byla C-473/08)
   (2009/C 44/43)
   Proceso kalba: vokiečių
   Prašymą priimti prejudicinį sprendimą pateikęs teismas
   Sächsisches Finanzgericht
   Šalys pagrindinėje byloje
   Pareiškėja: Ingenieurbüro Eulitz GbR Thomas ir Marion Eulitz
   Atsakovė: Finanzamt Dresden I
   Prejudiciniai klausimai
   
               1.
            
            
               Ar mokymo ir egzaminavimo paslaugos, kurias diplomuotas inžinierius tobulinimosi institute, įsteigtame kaip privatinės teisės reglamentuojama asociacija, teikia tobulinimosi kursų dalyviams, jau turintiems universitetinį arba aukštojo mokslo architekto arba inžinieriaus diplomą arba lygiavertį išsilavinimą, o kursai užbaigiami egzaminu, yra „mokymo paslaugos, kai mokoma mokyklinių ar universitetinių dalykų“ Direktyvos 77/388/EEB (1) 13 straipsnio A skirsnio 1 dalies j punkto prasme?
            
         
               2.
            
            
               Ar asmuo, kuris apskritai atitinka „privačias mokymo paslaugas“ teikiančiam asmeniui keliamus reikalavimus pirmame klausime nurodytos nuostatos prasme, nepatenka į šių asmenų ratą, jeigu:
               
                           —
                        
                        
                           jis gauna (pilną ar dalinį) apmokėjimą už savo mokymo kursus net ir tuomet, jei į konkretų mokymo kursą neužsirašė nė vienas lankytojas, tačiau jis jau pasiruošė šiam kursui, arba
                        
                     
                           —
                        
                        
                           jam pakartotinai ir nuolatos ilgą laiko tarpą pavedama teikti atitinkamas mokymo ir egzaminavimo paslaugas, arba
                        
                     
                           —
                        
                        
                           greta savo tiesioginės dėstymo veiklos, palyginti su kitais atitinkamų studijų docentais, jis užėmė išskirtinę poziciją profesiniu ir (arba) organizaciniu atžvilgiais?
                        
                     
         Ar tam tikrais atvejais toks asmuo nepatenka į šių asmenų ratą jau tuomet, kai yra tik vienas iš šių požymių, ar tik tuomet, kai yra du arba visi trys požymiai?
   
      (1)  OL L 145, p. 1; 2004 m. specialusis leidimas lietuvių k., 9 sk., 1 t., p. 23.